АҞӘА, мшаԥы 30 - Sputnik. Аԥсны амшынҭалара асезон аартуп рашәара 5 инаркны Аԥсны зышәагаа маҷу аӷбақәа рҳәынҭинспекциа аиҳабыреи,Аԥсны АҶА анапхгареи араионқәа рхадарақәеи реиқәшаҳаҭрала. Абри атәы аанацҳауеит Аԥсны АҶА апресс-маҵзура.
Рашәара 5 азынӡа араионтә хадарақәа иахәҭаны иҟоу аҽазыҟаҵаратә усурақәа мҩаԥыргароуп, аҽыкәабарҭа ҭыԥқәа еиқәдыршәароуп аиқәырхаҩцәеи аиқәырхаратә хархәагақәеи рыла.
Ареспублика араионқәа амшынҭалара асезон аартра ишазыхио лаҵарамза анҵәамҭазы игәарҭоит Аԥсны зышәагаа маҷу аӷбақәа рҳәынҭинспекциа.